กกต.สรุปตัวเลขผู้สมัคร ส.ส.อย่างไม่เป็นทางการ ทั้งแบ่งเขตเลือกตั้งและแบบบัญชีรายชื่อ
นายแสวง บุญมี เลขาธิการคณะกรรมการการเลือกตั้ง กล่าวสรุปภาพรวมการรับสมัครรับเลือกตั้งสมาชิกสภาผู้แทนราษฎร (ส.ส.)เป็นการทั่วไป พ.ศ.2566 ว่า วันนี้เป็นวันสุดท้ายที่ปิดรับสมัคนการเลือกตั้ง ส.ส. โดยข้อมูลตัวเลขอย่างไม่เป็นการ ซึ่งการสมัครแบบแบ่งเขตเลือกตั้ง จำนวนพรรคที่สมัครส่งผู้สมัคร จำนวน 70 พรรค จำนวนผู้สมัคร 4,780 คนอย่างไม่เป็นทางการ จังหวัดที่มีผู้สมัครมาที่สุด กทม. 498 คน แบบบัญชีรายชื่อ 67 พรรค จำนวนผู้สมัครทั้งสิ้น 1,899 คน ผู้ที่ถูกเสนอชื่อแต่งตั้งเป็นนายรัฐมนตรี 43 พรรค ภายใน 63 คน หลังจากนี้จะตรวจสอบคุณสมบัตร แบบบัญชีรายชื่อ ตรวจสอบโดยกรรมการการเลือกตั้ง แบบแบ่งเขต ตรวจสอบโดย กกต เขต จะดำเนินการตรวจสอบคุณสมบัติและประกาศรายชื่อภายใน 7 วัน หรือวันที่ 14 เมษายนนี้ ส่วนกรณีผู้ที่ไม่ถูกประกาศให้เป็นผู้รับสมัคร สามารถร้องต่อศาลฎีกาภายใน 7 วัน โดยจะพิจารณาให้แล้วเสร็จก่อนวันเลือกตั้งไม่น้อยกว่า 3 วัน ส่วนกรณีที่มีรายชื่อประกาศเป็นผู้สมัครและผู้ที่มีสิทธิ์เลือกตั้ง ผู้สมัครผู้ใดเห็นว่าไม่มีคุณสมบัติ สามารถยื่นคำร้องต่อ กกต. จังหวัด ภายใน 7 วัน นับตั้งแต่วันที่ประกาศ โดย กกต.จะต้องพิจารณาภายใน 10 วันเลขาธิการคณะกรรมการการเลือกตั้ง กล่าวเน้นย้ำ เรื่องการหาเสียงของทุกพรรคการเมืองว่า นโยบายประชานิยม โดยกฎหมายได้มีการเขียนไว้ตามมาตรา 57 ของ พ.ร.บ. พรรคการเมือง พรรคต้องประกาศให้ประชาชนรับทราบและส่งเสนอให้ กกต ประกอบด้วย 1.ชื่อนโยบาย 2.วงเงินที่ต้องใช้ในนโยบายนั้นๆ 3.ที่มาของเงิน 4.ความคุ้มค่าและประโยชน์ในการดำเนินนโยบาย 5.ผลกระทบและความเสี่ยงในการดำเนินนโยบาย 6.ได้รับความเห็นชอบจากตัวแทนพรรคการเมือง กรณีที่ไม่ได้ทำตามเงื่อนไขดังกล่าว กกต.จะสั่งให้พรรคการเมืองนั้นๆ เป็นไปตามเงื่อนไข เพื่อให้ประชาชนได้มีข้อมูลในการตัดสินใจลงคะแนน ทั้งนี้ในช่วงเทศกาลสงกรานต์ กกต. แนะนำว่า ผู้สมัครสามารถร่วมเทศกาลรื่นเริง รดน้ำดำหัวผู้ใหญ่ได้ปกติ แต่ห้ามให้ซองหรือเงินแก่ประชาชนเด็ดขาด